निगम प्रवक्ता पोखरेलले भने यसअघि लकिङ सिस्टमको गाडी नहुँदा कार्यान्वयन हुन नसकेको दाबी गरे । ‘पुराना ट्यांकरमा जडान गर्ने ठाउँ थिएन । अब बनेको गाडीमा लगाउन मिल्नेछ,’ उनले भने, ‘पुराना ट्यांकरमा पनि लकिङको लागि ठाउँ बनाउन भनेका छौं । सिल नभई पुरानो गाडीमा नामसारी, पास गर्देनौं ।’ करिब तीन वर्षअघि तत्कालीन अर्थमन्त्री रामशरण महतले पनि पेट्रोलियम पदार्थ ढुवानी गर्ने ट्यांकरमा सुरक्षित सिल प्रणाली जडान गरी चुहावट नियन्त्रण गर्ने जनाएका थिए ।
